เวลาเจอคนเยอะๆ คนรู้จัก(ที่ไม่สนิท)หรือไม่รู้จัก รู้สึก อึดอัด ไม่อยากเป็นจุดสนใจ จะพยายามหาที่ที่ไม่ค่อยมีคนอะค่ะ และเวลาต้องทําความรู้จักกับใครก็จะรู้สึกประหม่าร่วมด้วย กลัวเค้ามองไม่ดี เป็นเฉพาะสถานที่ ที่ไม่คุ้นเคย และคนที่ไม่สนิท/ไม่รู้จัก ค่ะ แบบนี้เข้าข่ายโรคกลัวการเข้าสังคมมั้ยคะ
สวัสดีค่ะอาการอึดอัดเวลาเจอคนที่ไม่รู้จัก ไม่สนิท รู้สึกประหม่าดังกล่าวมานั้น อาจจะเกิดขึ้นได้ในคนปกติที่มีบุคลิกภาพที่เก็บตัว หรือถ้าเป็นมากจนส่งผลต่อการเข้าสังคมอย่างรุนแรง อาจจะเป็นภาวะวิตกกังวล โรคซึมเศร้า ความเครียด หรือเข้าข่ายโรคกลัวการเข้าสังคมได้เช่นกันโรคกลัวการเข้าสังคม เป็นความผิดปกติทางจิตใจรูปแบบหนึ่งที่ส่งผลให้รู้สึกวิตกกังวลหรือกลัวหากต้องเข้าสังคมหรือต้องพบปะผู้คนที่ไม่คุ้นเคย ผู้ป่วยจึงพยายามหลีกเลี่ยงการอยู่ในพื้นที่สาธารณะ ซึ่งอาจส่งผลกระทบต่อการใช้ชีวิตประจำวันและกระทบต่อความสัมพันธ์กับผู้อื่นได้เบื้องต้นแนะนำการทำจิตใจให้สบาย ให้รู้ตัวว่ากลัวอะไร และตั้งสติ ให้รู้ตัว อาจจะค่อยๆทำความคุ้นเคยกับคนที่รู้จักก่อนแล้วค่อยๆขยายวงทางสังคมออกไป แต่ถ้ามีอาการเป็นมากจนรบกวนการใช้ชีวิต ก็ควรไปพบแพทย์เพื่อตรวจประเมินเพิ่มเติมต่อไป